CELEX: 32017R1899
Language: lv
Date: 2017-10-18 00:00:00
Title: Komisijas Īstenošanas regula (ES) 2017/1899 (2017. gada 18. oktobris) par dažu nosaukumu ierakstīšanu Garantēto tradicionālo īpatnību reģistrā (Tradiční Lovecký salám / Tradičná Lovecká saláma (GTĪ) un Tradiční Špekáčky / Tradičné Špekačky (GTĪ))

19.10.2017   
            
            
               LV
            
            
               Eiropas Savienības Oficiālais Vēstnesis
            
            
               L 269/5
            
         KOMISIJAS ĪSTENOŠANAS REGULA (ES) 2017/1899
   (2017. gada 18. oktobris)
   par dažu nosaukumu ierakstīšanu Garantēto tradicionālo īpatnību reģistrā (Tradiční Lovecký salám / Tradičná Lovecká saláma (GTĪ) un Tradiční Špekáčky / Tradičné Špekačky (GTĪ))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 26. pantu un 52. panta 2. punktu,
   tā kā:
   
               (1)
            
            
               Saskaņā ar Regulas (ES) Nr. 1151/2012 26. pantu Čehijas Republika iesniedza pieteikumu Regulas (ES) Nr. 1151/2012 22. pantā paredzētajā Garantēto tradicionālo īpatnību reģistrā reģistrēt nosaukumus Tradiční Lovecký salám/ Tradičná Lovecká saláma un Tradiční Špekáčky/ Tradičné Špekačky ar nosaukuma rezervēšanu.
            
         
               (2)
            
            
               Nosaukumi Lovecký salám/ Lovecká saláma un Špekáčky/Špekačky saskaņā ar Padomes Regulas (EK) Nr. 509/2006 (2) 13. panta 1. punktu bija iepriekš reģistrēti (3) kā garantētas tradicionālās īpatnības bez nosaukuma rezervēšanas.
            
         
               (3)
            
            
               Pēc tam, kad tika veikta Regulas (ES) Nr. 1151/2012 26. panta 1. punkta otrajā daļā minētā valsts līmeņa iebildumu procedūra, nosaukumus Lovecký salám/ Lovecká saláma papildināja attiecīgi ar apzīmējumiem Tradiční un Tradičná, savukārt nosaukumus Špekáčky/Špekačky papildināja attiecīgi ar apzīmējumiem Tradiční un Tradičné. Šie papildu termini apzīmē produktu tradicionālo raksturu, kā paredzēts Regulas (ES) Nr. 1151/2012 26. panta 1. punkta trešajā daļā.
            
         
               (4)
            
            
               Komisija izskatīja pieteikumu par nosaukumiem Tradiční Lovecký salám/ Tradičná Lovecká saláma un Tradiční Špekáčky/ Tradičné Špekačky, un tas vēlāk tika publicēts Eiropas Savienības Oficiālajā Vēstnesī
                   (4).
            
         
               (5)
            
            
               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukumi Tradiční Lovecký salám/ Tradičná Lovecká saláma un Tradiční Špekáčky/ Tradičné Špekačky būtu jāreģistrē ar nosaukuma rezervēšanu,
            
         IR PIEŅĒMUSI ŠO REGULU.
   1. pants
   Nosaukumi Tradiční Lovecký salám/ Tradičná Lovecká saláma (GTĪ) un Tradiční Špekáčky/ Tradičné Špekačky (GTĪ) ar šo tiek reģistrēti ar nosaukuma rezervēšanu.
   Ar GTĪ Lovecký salám/ Lovecká saláma un GTĪ Špekáčky/Špekačky apzīmētā produkta specifikāciju uzskata par GTĪ Tradiční Lovecký salám/ Tradičná Lovecká saláma un GTĪ Tradiční Špekáčky/ Tradičné Špekačky specifikāciju, kas minēta Regulas (ES) Nr. 1151/2012 19. pantā, ar nosaukuma rezervēšanu.
   Pirmajā daļā minētie nosaukumi apzīmē produktus, kas pieder pie 1.2. grupas “Gaļas produkti (termiski apstrādāti, sālīti, kūpināti u. c.)”, kura norādīta Komisijas Īstenošanas regulas (ES) Nr. 668/2014 (5) XI pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 18. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 343, 14.12.2012., 1. lpp.
   
   
      (2)  Padomes 2006. gada 20. marta Regula (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām (OV L 93, 31.3.2006., 1. lpp.). Regula atcelta un aizstāta ar Regulu (ES) Nr. 1151/2012.
   
      (3)  Komisijas 2011. gada 21. februāra Regula (ES) Nr. 160/2011 par nosaukuma ierakstīšanu Garantēto tradicionālo īpatnību reģistrā (Lovecký salám/ Lovecká saláma (GTĪ)) (OV L 47, 22.2.2011., 7. lpp.).
   Komisijas 2011. gada 21. februāra Regula (ES) Nr. 158/2011 par nosaukuma ierakstīšanu Garantēto tradicionālo īpatnību reģistrā (Špekáčky/Špekačky (GTĪ)) (OV L 47, 22.2.2011., 3. lpp.).
   
      (4)  OV C 167, 11.5.2016., 21. lpp.
   
   
      (5)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).